Държавен вестник, бр. 103, 2024 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  103
средство ролките могат да бъдат повдигнати. 
Препоръчва се горната повърхност на задните 
ролки и на предните ролки да може да се 
повдига с 40 mm, но с не повече от 100 mm 
над повърхността на площадката за изпитване.
(6) Производителят трябва да декларира, 
че коефициентът на сцепление между гумите 
на превозните средства и повърхността на 
ролките e най-малко 0,7 при сухи условия и 
най-малко 0,5 при мокри условия.
(7) Работната повърхност на ролките не 
трябва да предизвиква интензивно износ­
ване или повреждане на гумите на пътното 
превозно средство по време на проверката 
на спирачната система, като трябва да е въз­
можно автоматично изключване на стенда 
при отчетено приплъзване между ролката и 
колелото, не по-голямо от 27 % ± 3 %.
Чл. 250. При монтаж и работа със стенда 
за измерване на спирачни сили на пътни пре­
возни средства трябва да са спазени следните 
минимални изисквания:
1. ако стендът притежава функция за ав­
томатично включване, ролките трябва да се 
задвижат след не по-малко от 3 s от пози­
ционирането на пътни превозни средства 
върху него;
2. задвижването на ролките трябва да 
спре автоматично, щом оста на превозното 
средство напусне стенда;
3. трябва да се предвиди функция за без­
опасност, за да се гарантира, че и двете двой­
ки ролки се задвижват само когато и двете 
са натоварени едновременно от колелата на 
изпитваното превозно средство;
4. работните канали, над които се монти­
рат стендове за измерване на спирачни сили, 
трябва да бъдат съоръжени със система за 
обезопасяване на канала;
5. ако стендът за измерване на спирачни 
сили се монтира над канал, той трябва да 
има функция за автоматично спиране на зад­
вижването на ролките, когато лице проникне 
в опасната зона на канала (цялата дължина 
на канала или поне на 2,5 m от ролките във 
всяка посока);
6. задължително е наличието на аварийни 
стоп-бутони за аварийно спиране на стенда, 
разположени на достъпни места;
7. трябва да е предвидена защита за пре­
дотвратяване на неумишлено включване на 
двигателите за задвижване на ролките.
Чл. 251. Горната граница на обхвата на 
измерване на спирачни сили се определя по 
уравнение А.1 на Приложение А на БДС ISO 
21069-1.
Чл. 252. (1) Показващото устройство трябва 
да е с минимална разделителна способност 
100 N или по-добра в обхвата до 5000 N и 
минимална разделителна способност 500 N 
или по-добра над 5000 N.
(2) Показващото устройство трябва да 
бъде лесно четливо от нормално положение 
при изпитването. Ако е снабдено с аналогова 
скала, диаметърът на показващото устройство 
трябва да бъде не по-малък от 280 mm.
(3) Показващото устройство на спирачната 
сила трябва да показва нула, когато върху 
ролките няма превозно средство. Съпро­
тивлението при търкаляне на колелата на 
превозното средство и ролките трябва да се 
посочва като сила спрямо реалната механична 
нула и не трябва да бъде основание за ново 
регулиране на нулевата точка.
Чл. 253. (1) Максималните допустими 
грешки на стендовете за измерване на спи­
рачните сили на пътни превозни средства не 
трябва да надвишават:
1. за грешка на показанията на спирачната 
сила: 
а) ± 40 N за стойности под 2000 N и ± 2 % 
за стойности над 2000 N от измерената стой­
ност за стендове с максимален обхват на 
спирачната сила до 8 kN;
б) ± 100 N за стойности под 5000 N и 
± 2 % за стойности над 5000 N от измерената 
стойност за стендове с обхват на спирачната 
сила над 8 kN;
2. за грешка на показанията на натоварване 
на ос: ± 300 N за стойности под 10 000 N и 
± 3 % за стойности над 10 000 N от измере­
ната стойност;
3. за грешка на показанията на налягането 
за снабдените с устройство за измерване на 
налягането в пневматични спирачни систе­
ми на пътни превозни средства: ± 10 kPa за 
стойности под 500 kPa и ± 2 % за стойности 
над 500 kPa от измерената стойност.
(2) Стендовете за измерване на спирачните 
сили на пътни превозни средства не трябва да 
надвишават максималните допустими грешки 
при температура на заобикалящата среда, 
определена от производителя.
(3) Разликата между измерванията на 
дясната и лявата спирачна сила не трябва 
да надвишава 2,5 % за една и съща сила на 
спиране, приложена от двете страни.
(4) Стендовете за измерване на спирачни 
сили трябва да могат да измерват и записват 
следните параметри:
1. спирачната сила на всяко колело;
2. съпротивлението на търкаляне на всяко 
колело, включително ролка;
3. изменението на спирачната сила по време 
на всеки оборот на колелото;
4. неравномерността на спирачните сили 
за всяка ос;
5. налягането в задвижващия механизъм 
на спирачната система.
Чл. 254. Стендовете за измерване на спи­
рачни сили на пътни превозни средства се 
предоставят на пазара и/или се пускат в дейст­